4. pielikums

Informatīvajam ziņojumam

**Projekti, kuri tiek īstenoti 3.1.1.1.aktivitātes**

**pirmās projektu iesniegumu atlases kārtas ietvaros ministrijas padotībā esošajās profesionālajās izglītības iestādēs un pašvaldību izglītības iestādēs**

|  |  |  |  |
| --- | --- | --- | --- |
| Nr. | Profesionālās izglītības iestādes – finanšu saņēmējas | Projektu kopējās attiecināmās izmaksas, Ls | Projektos īstenotās aktivitātes |
| 1. | Barkavas Profesionālā vidusskola | 692 950 | Projekta mērķis - modernizēt mācību aprīkojumu un uzlabot infrastruktūru profesionālās izglītības programmu īstenošanai izglītojamajiem, t.sk. izglītojamajiem ar funkcionāliem traucējumiem, Barkavas arodvidusskolā, lai veicinātu profesionālās izglītības atbilstību darba tirgus prasībām.  Īstenojot projektu, Barkavas arodvidusskolā tiks nodrošināta infrastruktūras uzlabošana, mācību aprīkojuma modernizācija, veicināta kvalitatīvas profesionālās izglītības iegūšana Būvdarbu un Tūrisma izglītības programmās - sniegts būtisks atbalsts izglītojamajiem teorijas un praktisko iemaņu apguvē atbilstoši darba tirgus vajadzībām. |
| 2. | Daugavpils mākslas vidusskola „Saules skola” | 422 475 | Projekta mērķis - uzlabot Daugavpils mākslas vidusskolas „Saules skola” profesionālās izglītības programmu īstenošanu nodrošinošo infrastruktūru, lai veicinātu profesionālās izglītības atbilstību darba tirgus prasībām. Projektā tiks veiktas šādas aktivitātes - Daugavpils mākslas vidusskolas „Saules skola” ēkas rekonstrukcija, 5 mācību kabinetu materiālās tehniskās bāzes modernizācija atbilstoši Eiropas standartiem profesionālajā mākslas dizaina izglītībā, mācību iekārtu, aprīkojuma un informācijas tehnoloģiju iegāde, modernizēta foto un sietspiedes laboratorija, apģērbdizaina un koka izstrādājumu kabineti, kā arī viens kabinets tiks aprīkots ar informācijas tehnoloģijām. |
| 3. | Jelgavas Amatu vidusskola | 1 182 990 | Projekta mērķis ir uzlabot profesionālās izglītības kvalitāti Jelgavas Amatu vidusskolā, attīstot skolas infrastruktūru un modernizējot mācību aprīkojumu divās prioritārajās profesionālās izglītības programmās „Mehānika un metālapstrāde” un „Pārtikas ražošanas tehnoloģijas un izstrādājumu izgatavošana”, tādējādi atbilstoši darba tirgus prasībām uzlabojot profesionālās izglītības programmu piedāvājumu Zemgales plānošanas reģionā.  Projekta ietvaros paredzēts uzlabot izglītības iestādes infrastruktūru – veikt profesionālās izglītības mācību priekšmetu praktisko apmācību telpu, vispārizglītojošo un dabas zinību mācību priekšmetu kabinetu rekonstrukciju un renovāciju, bibliotēkas-lasītavas izbūvi, kā arī modernizēt mācību aprīkojumu iepriekš minētajās izglītības programmās profesionālo un vispārizglītojošo mācību priekšmetu apguvei, t.sk. iegādāties jaunu IKT aprīkojumu. |
| 4. | PIKC "Kandavas Valsts lauksaimniecības tehnikums" | 3 935 702 | Projekta mērķis - profesionālās izglītības prioritārās 3. līmeņa programmas – „Lauksaimniecības tehnika” īstenošanu nodrošinošās infrastruktūras uzlabošana un aprīkojuma modernizācija Valsts Kandavas lauksaimniecības tehnikumā, lai veicinātu profesionālās izglītības kvalitāti un atbilstību darba tirgus prasībām.Galvenās aktivitātes projektā ir mācību korpusa un infrastruktūras renovācija, lauksaimniecības tehnikas mācību laboratorijas rekonstrukcija, dienesta viesnīcas renovācija, mācību iekārtu, aprīkojuma un tehnoloģiju iegāde un modernizācija profesionālās vidējās izglītības programmā „Lauksaimniecības tehnika” (pieder prioritārās izglītības tematiskajai jomai „Mašīnzinības”), informācijas tehnoloģiju aprīkojuma modernizācija un datortīkla izveide. |
| 5. | Rīgas Amatniecības vidusskola | 957 918 | Projekta mērķis - Rīgas Amatniecības vidusskolas mākslas izglītības programmu īstenošana nodrošinošās infrastruktūras uzlabošana. Projekta aktivitātes - Rīgas Amatniecības vidusskolas darbnīcu korpusa renovācija, mācību telpu pārplānošana un izbūve, darbagaldu aprīkojuma izbūve (skaidu nosūkšanai un gaisa attīrīšanai), sabiedriskā korpusa mācību telpu renovācija un pārbūve, mācību aprīkojuma iegāde darbnīcu korpusam, mācību kabinetu remonts un kopējā mācību korpusa telpu renovācija, mācību kabinetu modernizācijai paredzēto iekārtu, aprīkojuma un informāciju tehnoloģiju iegāde. |
| 6. | Rīgas 3.arodskola | 718 439 | Projekta mērķis - Rīgas 3. arodskolas izglītības programmu „Metālapstrāde” apguves vides un mācību aprīkojuma modernizācija, lai veicinātu metālapstrādes profesiju prestiža celšanu un nodrošinātu profesionālās izglītības kvalitātes atbilstību darba tirgus prasībām. Projekta ietvaros ir paredzēta skolas mācību telpu renovācija, renovējamo telpu inženiertīklu remonts un nomaiņa, praktisko mācību telpu aprīkošana ar jaunām iekārtām un mācību aprīkojumu, kā arī informācijas tehnoloģiju, nepieciešamā datorprogrammu nodrošinājuma un biroja tehnikas bāzes uzlabošana visās skolas mācību telpās, tādējādi visaptveroši uzlabojot skolas informācijas tehnoloģiju sistēmu. |
| 7. | Saldus Profesionālā vidusskola | 1 336 488 | Projekta mērķis - profesionālās izglītības programmu „ Būvniecība”, „Kokizstrādājumu izgatavošana” un „Viesmīlības pakalpojumi” īstenošanai nepieciešamās infrastruktūras uzlabošana, lai veicinātu Saldus Profesionālās vidusskolas profesionālās izglītības programmu atbilstību darba tirgus prasībām.  Projektā paredzēta ēku rekonstrukcija, telpu renovācija un jauna angāra būvniecība, kā arī nepieciešamā mācību aprīkojuma un tehnoloģiju iegāde. |
| 8. | Saulaines Profesionālā vidusskola | 1 182 991 | Projekta mērķis - profesionālās izglītības kvalitātes uzlabošana un attīstības nodrošināšana atbilstoši darba tirgus prasībām Saulaines Profesionālajā vidusskolā. Projekta galvenās aktivitātes saistās ar izglītības programmas „Lauksaimniecība” uzlabošanu. Projekta rezultātā tiks veikti laboratorijas ēkas ar bloķētu angāru renovācijas darbi un aprīkošana ar programmai atbilstošām modernām iekārtām, lauksaimniecības tehniku un mācību līdzekļiem. Izglītības programmas "Ēdināšanas un viesnīcu pakalpojumi" uzlabošanai ir paredzēta mācību korpusa renovācija, modernizēti fizikas, ķīmijas, informātikas un matemātikas kabineti. Bibliotēka tiks pārveidota par skolas informācijas centru. Projekta ietvaros plānots ierīkot jaunu datortīklu, iegādāties aprīkojumu jaunām informācijas tehnoloģijām un modernizēt konferenču zāli. |
| 9. | Priekuļu un Jāņmuižas Valsts tehnikums | 3 430 546 | Projekta mērķis - modernizēt Valsts Priekuļu un Jāņmuižas lauksaimniecības tehnikuma īstenoto prioritāro izglītības programmu „Būvdarbi”, „Ēdināšanas pakalpojumi” un „Lauksaimniecība” mācību aprīkojumu, nodrošināt dabaszinību kabinetu, datorklasi un bibliotēku ar mūsdienīgu mācību aprīkojumu, kā arī ar IT un specializēto programmatūru. Projekta galvenās aktivitātes ir mācību korpusu un dienesta viesnīcas renovācija, mācību aprīkojuma modernizācija, izglītības programmu "Ēdināšanas pakalpojumi" un "Lauksaimniecība" mācību aprīkojuma modernizācija, dabaszinību kabinetu, datorklases un bibliotēkas mācību aprīkojuma iegāde, IT un programmatūras iegāde. |
| 10. | VSIA "Bulduru Dārzkopības vidusskola" | 1 117 571 | Projekta mērķis - pilnveidot Bulduru Dārzkopības vidusskolas infrastruktūru, modernizēt mācību aprīkojumu un nodrošināt IKT lauksaimniecības izglītības programmu ,,Dārzkopība’’, ,,Dārzu un parku kopšana’’, ,,Stādu audzēšana’’ un individuālo pakalpojumu izglītības programmu ,,Ēdināšanas pakalpojumi’’ un ,,Viesnīcu pakalpojumi’’ īstenošanu atbilstoši darba tirgus prasībām. Projekta ietvaros tiks uzcelts siltumnīcu komplekss lauksaimniecības izglītības programmai, kā arī renovēta mācību bāze – mācību virtuve individuālo pakalpojumu izglītības programmām. Tāpat gan jaunbūve, gan renovētā mācību bāze tiks aprīkota ar modernām iekārtām, mācību aprīkojumu un informāciju komunikāciju tehnoloģijām. Projekta realizācijas rezultātā, uzbūvējot mācību siltumnīcas, tiks izveidots moderns, funkcionāls, ekonomisks un mūsdienu tehnoloģiskajām prasībām atbilstošs mācību siltumnīcas komplekss lauksaimniecības izglītības programmu īstenošanas nodrošināšanai, atbilstoši darba tirgus prasībām. Vienkāršotās renovācijas rezultātā tiks izveidota mācību bāze individuālo pakalpojumu izglītības programmu īstenošanas nodrošināšanai atbilstoši darba tirgus prasībām. |
| 11. | VSIA "Rīgas pārtikas ražotāju vidusskola" | 3 935 702 | Dienesta viesnīcas infrastruktūras renovācija un rekonstrukcija: dzīvojamo telpu un sanitāro mezglu, atpūtas telpu, aukstā ūdens kanalizācijas cauruļu renovācija, aukstā ūdens inženiertīklu nomaiņa, liftu nomaiņa un dzīvojamo telpu pielāgošana izglītojamajiem ar funkcionālajiem traucējumiem. Mācību korpusa infrastruktūras renovācija, rekonstrukcija un modernizācija: lietišķās informātikas, fizikas, matemātikas un ķīmijas mācību kabinetu renovācija un jaunu mācību kabinetu izveide, bibliotēkas renovācija, mācību telpu pielāgošana izglītojamajiem ar funkcionālajiem traucējumiem. Mācību darbnīcu infrastruktūras renovācija un rekonstrukcija: ēdienu gatavošanas mācību virtuves, mācību ēdnīcas, pārtikas produktu laboratorijas, mācību kafejnīcas, mācību restorāna, viesu apkalpošanas kabinetu u.c. izveide, konditorejas izstrādājumu mācību darbnīcas, maizes un miltu izstrādājumu mācību darbnīcas un citu renovācija un rekonstrukcija.  Mācību iekārtu un aprīkojuma iegāde, tajā skaitā, informācijas komunikāciju tehnoloģiju iegāde mācību kabinetu, laboratoriju un palīgtelpu modernizācijai. |
|  | **KOPĀ** | **18 913 772** |  |

Izglītības un zinātnes ministrs V.Dombrovskis

Iesniedzējs:

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

19.06.2013.

1043

I.Tarvide, 67047916

inga.tarvide@izm.gov.lv